Leo Lionni

Leo Lionni (født 5. mai 1910 i Amsterdam i Nederland, død 11. oktober 1999 i Radda in Chianti i Toscana i Italia) var en nederlandsk-amerikansk-italiensk barnebokforfatter, formgiver, maler og illustratør.Leo Lionni: The Eye of the Illustrator; librarypoint.orgLeo Lionni, 89, Dies, Versatile Creator of Children's Books; New York Times, 17.10.1999 

Liv og virke
 Bakgrunn
Leo Lionni var sønn av en jødisk diamanthandler og en operasanger og vokste opp med reiser og kunst. I 1925 flyttet han og familien til Italia, der han etter hvert giftet seg med datteren til grunnleggeren av det italienske kommunistpartiet. 

Karriere
Lionni arbeidet en tid som avantgardistisk kunstmaler og var særlig opptatt av futurismen. Han tok også en doktorgrad i økonomi.  I 1939 flyttet han til Philadelphia i USA og begynte å arbeide som art director i forskjellige reklamebyråer og deretter som bladtegner i Fortune.Leo Lionni ; historygraphicdesign.com I 1961 vendte han tilbake til Italia. Han lagde fra da av i alt omkring 40 bildebøker for barn der han eksperimenterte med ulike bildeteknikker, først og fremst papirkollasjer. 

Blant hans mange populære 40 bøker kan nevnes den klassiske Little blue and little yellow fra 1959,Leo Lionni; randomhouse.com som kom på norsk som Lille Blå og Lille Gul (Fabula) i 1995, Frederick som første gang ble utgitt i 1967 og kom på norsk som Fredik (Gyldendal) i 1971 og Pezzettino som første gang ble utgitt i 1979 og kom på norsk som Pezzettino (Heinesen forlag) i 2009.

Han mottok AIGA medal i 1984 fra American Institute of Graphic Arts. 1984 AIGA Medalist Leo Lionni ; aiga.org

Lionni døde i sitt hjem nær Radda in Chianti etter at han hadde lidd av Parkinson de siste 15 år av sitt liv. 

 Referanser 

Kategori:Italienske barnebokforfattere
Kategori:Nederlandske barnebokforfattere
Kategori:Barnebokforfattere fra USA
Kategori:Illustratører fra USA
Kategori:Italienske illustratører
Kategori:Nederlandske illustratører
Kategori:Personer fra Amsterdam
Kategori:Fødsler i 1910
Kategori:Dødsfall i 1999